14. ΝΟΜΟΣ υπ’ αριθ. 980 της 15/16 Οκτ. 1979 (ΦΕΚ Α΄ 237) Περί καταργήσεως του λειτουργούντος στην Πρεσβεία Καΐρου Ταμείου Εκπαιδευτικής και Φιλανθρωπικής Προνοίας και ρυθμίσεως σχετικών θεμάτων. Σελ. 140(β) Τεύχος      Σελ.       Άρθρ.1.-Καταργείται ο από 28 Οκτ. 1935 Αναγκ. Νόμος «περί συστάσεως Ταμείου Εκπαιδευτικής και Φιλανθρωπικής Προνοίας παρά τη εν Καΐρω Πρεσβεία «όπως, μετά από τροποποιήσεις, ισχύει σήμερα. Με το νόμο αυτό καταργούνται και α)Το από 25 Ιαν. 1936 Ν.Δ/μα «περί συμπληρώσεως του νόμου «περί συστάσεως ταμείου εκπαιδευτικής και φιλανθρωπικής προνοίας παρά τη εν Καΐρω Πρεσβεία», β)Ο Νόμ. 3258/1955 «περί τροποποιήσεως του από 28 Οκτ. 1935 «περί συστάσεως Ταμείου Εκπαιδευτικής και Φιλανθρωπικής Προνοίας παρά τη Πρεσβεία Καΐρου» Ν.Δ/τος, ως τούτο συνεπληρώθη και ετροποποιήθη δια των από 25 Ιαν. 1936 τοιούτου και του υπ’ αριθ. 1479 από 7 Αυγ. 1950 Νόμου. Άρθρ.2.-Το υπόλοιπο ποσό που τυχόν υπάρχει από λογαριασμό του Ταμείου σε Τράπεζα ή οπουδήποτε αλλού κατανέμεται για την ενίσχυση των ασθενεστέρων οικονομικώς Ελληνικών Σωματείων της Αιγύπτου μετά από απόφαση τριμελούς Επιτροπής που αποτελείται από τον Πρέσβυ της Ελλάδος στην Αίγυπτο, ως Πρόεδρο, και μέλη τους δύο Γενικούς Προξένους της Ελλάδος στο Κάϊρο και την Αλεξάνδρεια. Στον Πρόεδρο και τα μέλη της Επιτροπής αυτής δεν καταβάλλεται καμμία αποζημίωση. Άρθρ.3.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 40.Α.ζ.11-14 Ταμεία Προνοίας στις Πρεσβείες 